

|  |  |
| --- | --- |
|  | Υποδιεύθυνση Επικοινωνίας, Δημοσίων Σχέσεων & Κοινωνικής Ευθύνης |

21 Απριλίου, 2021

# Δελτίο Τύπου 2 – Τροχαία σύγκρουση – Οδήγηση υπό την επήρεια αλκοόλης

# Σύλληψη 43χρονης οδηγού αυτοκινήτου

# Με ένδειξη 182μg% σε αλκοτεστ στο οποίο υποβλήθηκε από μέλη της Αστυνομίας, εντοπίστηκε γυναίκα ηλικίας 43 ετών, οδηγός αυτοκινήτου, η οποία ενεπλάκη σε τροχαία σύγκρουση, χθες στη Λεμεσό. Η 43χρονη συνελήφθη και τέθηκε υπό κράτηση για σκοπούς διερεύνησης υπόθεσης πρόκλησης τροχαίου ατυχήματος και οδήγησης υπό την επήρεια αλκοόλης.

# Το τροχαίο συνέβη γύρω στις 4.00 το απόγευμα της Τρίτης, σε δρόμο στην περιοχή Γερμασόγειας, όπου η 43χρονη οδηγούσε το όχημά της και κάτω από συνθήκες που διερευνώνται, προσέκρουσε σε σταθμευμένο αυτοκίνητο. Από τη σύγκρουση δεν τραυματίστηκε οποιοδήποτε πρόσωπο, ενώ στα δύο οχήματα προκλήθηκαν ελαφρές ζημιές.

# Στο σημείο του ατυχήματος μετέβησαν για εξετάσεις μέλη της Τροχαίας Λεμεσού, που υπέβαλαν σε αλκοτεστ τη 43χρονη οδηγό, με τελική ένδειξη 182μg% αντί μέχρι 22μg% που είναι το ανώτατο επιτρεπόμενο όριο.

# Τις συνθήκες κάτω από τις οποίες συνέβη η τροχαία σύγκρουση διερευνά η Τροχαία Λεμεσού.

#  Κλάδος Επικοινωνίας